plato-philosophy.leges 11.929
ἐν μὲν οὖν ἄλλῃ πολιτείᾳ παῖς ἀποκεκηρυγμένος οὐκ ἂν ἐξ ἀνάγκης ἄπολις εἴη , ταύτης δέ , ἧς οἵδε οἱ νόμοι ἔσονται , ἀναγκαίως ἔχει εἰς ἄλλην χώραν ἐξοικίζεσθαι τὸν ἀπάτορα—πρὸς γὰρ τοῖς τετταράκοντα καὶ πεντακισχιλίοις οἴκοις οὐκ ἔστιν ἕνα προσγενέσθαι—διὸ δὴ δεῖ τὸν ταῦτα πεισόμενον ἐν δίκῃ μὴ ὑπὸ ἑνὸς πατρός , ὑπὸ δὲ τοῦ γένους ἀπορρηθῆναι παντός . ποιεῖν δὲ χρὴ τῶν τοιούτων πέρι κατὰ νόμον τοιόνδε τινά · ὃν ἂν θυμὸς ἐπίῃ μηδαμῶς εὐτυχής , εἴτʼ οὖν ἐν δίκῃ εἴτε καὶ μή , ὃν ἔτεκέ τε καὶ ἐξεθρέψατο , τοῦτον ἐπιθυμεῖν ἀπαλλάξαι τῆς αὑτοῦ συγγενείας , μὴ φαύλως οὕτως ἐξέστω μηδʼ εὐθὺς τοῦτο δρᾶν , πρῶτον δὲ συλλεξάτω τοὺς αὑτοῦ συγγενεῖς μέχρι ἀνεψιῶν καὶ τοὺς τοῦ ὑέος ὡσαύτως τοὺς πρὸς μητρός , κατηγορείτω δὲ ἐν τούτοις , διδάσκων ὡς ἄξιος ἅπασιν ἐκ τοῦ γένους ἐκκεκηρῦχθαι , δότω δὲ καὶ τῷ ὑεῖ λόγους τοὺς ἴσους ὡς οὐκ ἄξιός ἐστι τούτων οὐδὲν πάσχειν · καὶ ἐὰν μὲν πείθῃ ὁ πατὴρ καὶ συμψήφους λάβῃ πάντων τῶν συγγενῶν ὑπὲρ ἥμισυ , πλὴν πατρὸς διαψηφιζομένου καὶ μητρὸς καὶ τοῦ φεύγοντος , τῶν τε ἄλλων ὁπόσοιπερ ἂν ὦσιν γυναικῶν εἴτε ἀνδρῶν τέλειοι , ταύτῃ μὲν καὶ κατὰ ταῦτα ἐξέστω τῷ πατρὶ τὸν ὑὸν ἀποκηρύττειν , ἄλλως δὲ μηδαμῶς . τὸν δʼ ἀποκηρυχθέντα ἐάν τις τῶν πολιτῶν ὑὸν βούληται θέσθαι , μηδεὶς νόμος ἀπειργέτω ποιεῖσθαι—τὰ γὰρ τῶν νέων ἤθη πολλὰς μεταβολὰς ἐν τῷ βίῳ μεταβάλλειν ἑκάστοτε πέφυκεν — ἀποκηρυχθέντα δὲ ἄν τις δέκα ἐτῶν μὴ ἐπιθυμήσῃ θετὸν ὑὸν ποιήσασθαι , τοὺς τῶν ἐπιγόνων ἐπιμελητὰς τῶν εἰς τὴν ἀποικίαν ἐπιμελεῖσθαι καὶ τούτων , ὅπως ἂν μετάσχωσι τῆς αὐτῆς ἀποικίας ἐμμελῶς . ἐὰν δέ τίς τινα νόσος ἢ γῆρας ἢ καὶ τρόπων χαλεπότης ἢ καὶ σύμπαντα ταῦτα ἔκφρονα ἀπεργάζηται διαφερόντως τῶν πολλῶν , καὶ λανθάνῃ τοὺς ἄλλους πλὴν τῶν συνδιαιτωμένων , οἰκοφθορῇ δὲ ὡς ὢν τῶν αὑτοῦ κύριος , ὁ δὲ ὑὸς ἀπορῇ καὶ ὀκνῇ τὴν τῆς παρανοίας γράφεσθαι δίκην , νόμος αὐτῷ κείσθω πρῶτον μὲν πρὸς τοὺς πρεσβυτάτους τῶν νομοφυλάκων ἐλθόντα διηγήσασθαι τὴν τοῦ πατρὸς συμφοράν , οἱ δὲ κατιδόντες ἱκανῶς συμβουλευόντων ἐάντε δέῃ γράφεσθαι καὶ ἐὰν μὴ τὴν γραφήν , ἐὰν δὲ συμβουλεύσωσιν , γιγνέσθωσαν τῷ γραφομένῳ μάρτυρες ἅμα καὶ σύνδικοι · ὁ δὲ ὀφλὼν τοῦ λοιποῦ χρόνου ἄκυρος ἔστω τῶν αὑτοῦ καὶ τὸ σμικρότατον διατίθεσθαι , καθάπερ παῖς δὲ οἰκείτω τὸν ἐπίλοιπον βίον .
Lemmas: ἐν μέν οὖν ἄλλος πολιτεία παῖς ἀποκηρύσσω οὐ ἄν ἐκ ἀνάγκη ἄπολις εἰμί , οὗτος δέ , ὅς ὅδε ὁ νόμος εἰμί , ἀναγκαῖος ἔχω εἰς ἄλλος χώρα ἐξοικίζω ὁ ἀπάτορα—πρὸς γάρ ὁ τεσσαράκοντα καί πεντακισχίλιοι οἶκος οὐ εἰμί εἷς προσγίγνομαι δή δέω ὁ οὗτος πάσχω ἐν δίκη μή ὑπό εἷς πατήρ , ὑπό δέ ὁ γένος ἀπολέγω πᾶς . ποιέω δέ χρή ὁ τοιοῦτος περί κατά νόμος τοιόσδε τις · ὅς ἄν θυμός ἐπέρχομαι μηδαμῶς εὐτυχής , εἴτε οὖν ἐν δίκη εἴτε καί μή , ὅς τίκτω τε καί ἐκτρέφω , οὗτος ἐπιθυμέω ἀπαλλάσσω ὁ ἑαυτοῦ συγγένεια , μή φαῦλος οὕτως ἔξεστι μηδέ εὐθύς οὗτος δράω , πρῶτος δέ συλλέγω ὁ ἑαυτοῦ συγγενής μέχρι ἀνεψιός καί ὁ ὁ υἱός ὡσαύτως ὁ πρός μήτηρ , κατηγορέω δέ ἐν οὗτος , διδάσκω ὡς ἄξιος ἅπας ἐκ ὁ γένος ἐκκηρύσσω , δίδωμι δέ καί ὁ υἱός λόγος ὁ ἴσος ὡς οὐ ἄξιος εἰμί οὗτος οὐδείς πάσχω · καί ἐάν μέν πείθω ὁ πατήρ καί σύμψηφος λαμβάνω πᾶς ὁ συγγενής ὑπέρ ἥμισυς , πλήν πατήρ διαψηφίζω καί μήτηρ καί ὁ φεύγω , ὁ τε ἄλλος ὁπόσοιπερ ἄν εἰμί γυνή εἴτε ἀνήρ τέλειος , οὗτος μέν καί κατά οὗτος ἔξεστι ὁ πατήρ ὁ υἱός ἀποκηρύσσω , ἄλλος δέ μηδαμῶς . ὁ δέ ἀποκηρύσσω ἐάν τις ὁ πολίτης υἱός βούλομαι τίθημι , μηδείς νόμος ἀπείργω ποιέω γάρ ὁ νέος ἦθος πολύς μεταβολή ἐν ὁ βίος μεταβάλλω ἑκάστοτε φύω — ἀποκηρύσσω δέ ἐάν τις δέκα ἔτος μή ἐπιθυμέω θετός υἱός ποιέω , ὁ ὁ ἐπίγονος ἐπιμελητής ὁ εἰς ὁ ἀποικία ἐπιμελέομαι καί οὗτος , ὅπως ἄν μετέχω ὁ αὐτός ἀποικία ἐμμελής . ἐάν δέ τις τις νόσος ἤ γῆρας ἤ καί τρόπος χαλεπότης ἤ καί σύμπας οὗτος ἔκφρων ἀπεργάζομαι διαφερόντως ὁ πολύς , καί λανθάνω ὁ ἄλλος πλήν ὁ συνδιαιτάομαι , οἰκοφθορέω δέ ὡς εἰμί ὁ ἑαυτοῦ κύριος , ὁ δέ ὗς ἀφοράω καί ὀκνέω ὁ ὁ παράνοια γράφω δίκη , νόμος αὐτός κεῖμαι πρῶτος μέν πρός ὁ πρέσβυς ὁ νομοφύλαξ ἔρχομαι διηγέομαι ὁ ὁ πατήρ συμφορά , ὁ δέ καθοράω ἱκανός συμβουλεύω ἐάν δέω γράφω καί ἐάν μή ὁ γραφή , ἐάν δέ συμβουλεύω , γίγνομαι ὁ γράφω μάρτυς ἅμα καί σύνδικος · ὁ δέ ὀφλισκάνω ὁ λοιπός χρόνος ἄκυρος εἰμί ὁ ἑαυτοῦ καί ὁ μικρός διατίθημι , καθά παῖς δέ οἰκέω ὁ ἐπίλοιπος βίος .